Krunoslav Kern
<s>Krunoslav Kern (Slavonski Brod, 2. prosinca 1935. – Slavonski Brod, 12. ožujka 1992.), slikar i likovni pedagog.</s>

<s>„Živeći s brodskim pejsažem, s vidicima na grad iz raznih udaljenosti i u raznim rasvjetnim dispozicijama, zalazeći u parkove i skrovita dvorišta, hodajući po okolnim predjelima i tihim, napuštenim stazama, Kern je gledalac koji pojave oko sebe ne prenosi na papir s namjerom da reproducira njihov izgled realistički i s interesom na detalju, već su njegovi akvareli pretežno i manje više tek koloristička rezonancija tih pojava.“ – Oto Švajcer, 1972.</s>

<s>„Nosio je u svom duhu Krunoslav Kern jedan poticaj koji u sebi imaju istraživači i otkrivači.</s><s>Usidren u Brodu (kao što je i sam Brod usidreno naselje) on je putovao – najprije samotno, ulicama (poznatim ulicama koje otkriva kao nešto posve previđeno), a zatim organizira, doslovno, cijele istraživačke ekspedicije slikara, kao što bi zaneseni istraživač pripremao ekspedicije u nepoznate svjetove.</s><s>Zavičaj kao nepoznati svijet!</s><s>Potaknuti ljude da ga otkriju!</s><s>Da ga nauče vidjeti!“ – Bogdan Mesinger, 1995.</s>

<s>Biografija 
1935 - Sin Radoslava Kerna i Jozefine rođ.</s><s>Rop, rođen je u Slav.</s><s>Brodu 2. prosinca.</s><s>1954 – Maturira na Gimnaziji u Slavonskom Brodu i upisuje Višu pedagošku školu u Zagrebu – Likovnu grupu.</s><s>1956 – Kao student postavlja svoju prvu samostalnu izložbu u Muzeju Brodskog Posavlja u Slav.</s><s>Brodu.</s><s>1959 – 28. veljače diplomira Višu pedagošku školu u klasi prof. Mladena Veže.</s><s>1960 – Zapošljava se kao nastavnik u Osnovnoj školi „I. G. Kovačić“ u Slav.</s><s>Brodu.</s><s>1970 – Postaje članom Hrvatskog društva likovnih umjetnika.</s><s>1971 – Počinje s redovnim izlaganjima na Likovnoj koloniji  i izložbi „Grisia“ u Rovinju, te na izložbi „Castrum Vallis“ u Balama.</s><s>1979 – Upošljava se u Centru za kulturu Slavonski Brod pri Radničkom sveučilištu „Đuro Salaj“ – na mjestu voditelja likovne djelatnosti.</s><s>1980 – Jedan je od osnivača i voditelj Akvarelističke kolonije „Sava“, koja djeluje i danas.</s><s>1981 – Nakon više godina njegova zalaganja, u kući Ivane Brlić Mažuranić u Slavonskom Brodu otvara se Likovni salon „Becić“ izložbom ovog velikog hrvatskog slikara.</s><s>1982 – Osniva Crtačku i slikarsku školu „Albert Gruber“, koja je radila pod njegovim vodstvom sve do početka Domovinskog rata.</s><s>1984 – Diplomira na Pedagoškom fakultetu u Rijeci i stječe zvanje profesora likovnog odgoja i likovnih umjetnosti.</s><s>1986 – Pokreće slikarsku akciju „Slikari – Bolnici“.</s><s>Akcija je okupljala slikare koji su svake godine svoje radove poklanjali Brodskoj bolnici.</s><s>1991 – Zajedno s kolegama-slikarima iz Slavonskog Broda slika „Platno mira“, koje je izlagano u Hrvatskoj i u inozemstvu.</s><s>1992 – 12. ožujka umire u Slavonskom Brodu.</s>

<s>Izložbe 
Samostalne izložbe
1956, 1962, 1964 – Slavonski Brod
1970 – Slavonska Požega
1972 – Düsseldorf (Njemačka),  Slavonski Brod
1973 - Sisak
1974 – Slavonski Brod, Vinkovci, Vojnić, Vrginmost, Vukovar
1975 – Đakovo, Jajce (BiH), Nova Gradiška, Osijek, Slavonska Požega
1976 – Samobor, Slavonski Brod
1977 – Kumrovec
1978 – Jajce (BiH), Osijek, Zagreb
1979 – Maribor (Slovenija), Slavonski Brod
1980, 1981 – Zagreb
1984 – Našice, Zagreb
1985 – Slavonski Brod
1986 – Lubin (Poljska), Oriovac, Rijeka, Slavonski Brod, Vrpolje, Zagreb
1987 – Karlovac, Novo Mesto (Slovenija), Oberhausen (Njemačka), Opatija
1988 – Đakovo, Zagreb
1989 – Čačak (Srbija), Karlovac, Niš (Srbija), Osijek, Zrenjanin (Srbija)
1990, 1991 – Osijek, Zagreb
1995 – Slavonski Brod (retrospektivna posthumna izložba)
Sudjelovao je na brojnim skupnim izložbama u Hrvatskoj i u inozemstvu.</s>

<s>Priznanja i nagrade 
1973 – Spomen-diploma za rad na likovom odgoju.</s><s>1978 – Mjesto Kumrovec poklonilo je sliku Krunoslava Kerna (s motivom starog sela) predsjedniku SFRJ Josipu Brozu Titu prigodom njegovog posjeta rodnom kraju.</s><s>1980 – Otkupna nagrada „Grisia'80“ – Rovinj.</s><s>1985 – Plaketa grada Slavonskog Broda.</s><s>1988 – Nagrada oslobođenja Slavonskog Broda.</s><s>2012 – Nagrada za životno djelo (posthumno) „Zlatna Čaplja“ – Slavonski Brod.</s><s>Grad Slavonski Brod postavlja spomen-ploču na kuću u kojoj je živio i radio.</s>

<s>Literatura 
 Likovna enciklopedija Jugoslavije, izdanje Jugoslavenskog leksikografskog zavoda „Miroslav Krleža“, Zagreb, 1987.</s><s>Svezak 2, str. 42.</s><s>Autor natuknice: Oto Švajcer.</s><s>Reprodukcija (Motiv sa Save) str. 43.</s><s>Enciklopedija hrvatske umjetnosti, izdanje Leksikografskog zavoda „Miroslav Krleža“, Zagreb, 1993.</s><s>Svezak 1, str. 425.</s><s>Autor natuknice: Oto Švajcer.</s><s>Reprodukcija (Motiv sa Save) str. 425.</s><s>Hrvatska likovna enciklopedija, izdanje Leksikografskog zavoda „Miroslav Krleža“ i „Vjesnik d.d.“, Zagreb, 2005.</s><s>Svezak 3, str. 135.</s><s>Juraj Baldani: Krunoslav Kern (predgovor katalogu MOJ BROD, SAVA I SLAVONIJA), Muzej grada Zagreba, 1980.</s><s>Bogdan Mesinger: Krunoslav Kern (katalog izložbe), Muzej Brodskog Posavlja, 1995.</s><s>Branimir Pešut: Savski spomenar- Krunoslav Kern, http://gugsb.hr/savski-spomenar-krunoslav-kern-2-xii-1935-12iii1992/</s>

<s>Jugoslavenski slikari
Hrvatski slikari</s>

